Държавен вестник, бр. 1, 2011 г., стр. 39

БРОЙ  1	
Д Ъ Р Ж А В Е Н  В Е С Т Н И К 	
СТР.  39  
Член 4
1. По причини, свързани с обществения 
ред, националната сигурност или обществе-
ното здраве, договарящите страни могат да 
спрат изцяло или частично действието на това 
споразумение. Спирането и възобновяване-
то трябва да бъдат съобщени незабавно по 
дипломатически път на другата договаряща 
страна и влизат в сила от деня на получаване 
на съответното уведомление.
2. Всяка от договарящите страни си запазва 
правото да откаже влизане или пребиваване 
на своята територия на гражданин на другата 
страна, притежаващ валиден диполматически 
или служебен/официален паспорт, както и да 
прекрати или съкрати срока на пребиваването 
му на своя територия по причини, свързани 
с националната сигурност, обществения ред 
и здравеопазването, или поради това, че е 
persona non grata. 
Член 5
1. Договарящите страни се задължават да си 
разменят по дипломатически път образци от 
действащите в момента дипломатически или 
служебни/официални паспорти при подписва-
нето на това споразумение.
2. В случай че една от договарящите страни 
въведе каквито и да било промени в издаваните 
от нея дипломатически или служебни/офици-
ални паспорти, то тя следва да предостави по 
дипломатически път на другата страна образци 
от новите паспорти в максимално кратък срок, 
считано от датата, от която влизат в сила съ-
ответните промени.
Член 6
1. В случай че гражданин на една от до-
говарящите страни, притежаващ паспортите, 
описани в член 1, загуби или повреди спо-
менатия документ на територията на другата 
договаряща страна, той незабавно уведомява 
за това компетентните органи на приемащата 
държава.
2. Вместо загубения или повреден документ 
дипломатическото или консулското предста-
вителство на държавата, чийто гражданин е 
това лице, му издава документ за пътуване, 
който временно заменя паспорта. Напускане-
то на територията на приемащата държава е 
възможно в съответствие с нейното действащо 
законодателство. 
Член 7
Двете договарящи страни ще осигурят най-
високо ниво на защита срещу подправяне на 
дипломатическите и служебните/официалните 
паспорти. 
Член 8
Това споразумение не засяга правата и 
задълженията на двете договарящи страни, 
произтичащи от други международни договори 
и споразумения, по които те заедно или поот-
делно са страни.
Член 9
В случай че възникнат спорове или раз-
ногласия по тълкуването или прилагането на 
това споразумение, договарящите страни ги 
решават по дипломатически път чрез преговори 
и консултации. 
Член 10
Това споразумение може да се допълва и 
изменя по взаимно съгласие между договаря-
щите страни чрез размяна на ноти по дипло-
матически път. 
Член 11
1. Това споразумение се сключва за не­
определен срок и влиза в сила шестдесет дни 
от деня на получаване по дипломатически 
път на последното писмено уведомление за 
изпълнението от договарящите страни на 
вътрешноправните процедури, необходими за 
влизането му в сила. 
2. Всяка от договарящите страни може да 
прекрати това споразумение по дипломатически 
път чрез писмено уведомление, изпратено до 
другата страна. Прекратяването влиза в сила 
деветдесет дни след датата на получаването на 
съответната нотификация.
3. С влизането в сила на това споразуме-
ние се прекратява действието на Спогодбата 
между правителството на Народна република 
България и правителството на Социалисти-
ческа република Виетнам за установяване 
облекчен визов режим, сключена чрез размяна 
на ноти с еднакви текстове и влязла в сила 
на 1 юни 1966 г. 
Подписано в град София на 7 юли 2010 г. 
в два оригинални екземпляра на български, 
виетнамски и английски език, като всеки от 
тях притежава еднаква сила. В случай на раз-
личия при тълкуването на разпоредбите на това 
споразумение английският текст ще се ползва 
с предимство. 
За правителството	
За правителството
на Република България:	
на Социалистическа
Милен Люцканов,	
република Виетнам:
заместник-министър	
Нгуен Куок Куонг,
на външните работи	
заместник-министър
на външните работи
10927